Okresná prokuratúra Nitra 
Damborského 1, 949 99 Nitra 1

Sp. zn. : 1 Pv 50/14/4403	Nitra, 15.7.2014
EEČ : 2-32-223-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Nitra
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
za prečin zanedbania povinnej výživy podľa § 207 odsek 1 Trestného zákona, ktorého sa dopustil na tom skutkovom základe, že: 
ako otec maloletej XXXXX, nar. XXXXX, bytom u matky XXXXX v XXXXX, hoci má k tejto vyživovaciu povinnosť priamo zo Zákona o rodine a  rozsudkom Okresného súdu XXXXX sp. zn. 25C/231/2008 - 20 zo dňa 03.02.2009, právoplatným dňa 16.02.2009, bol zaviazaný prispievať na jej výživu mesačne sumou 100,- Eur vždy do 15-teho dňa toho ktorého mesiaca vopred do rúk matky počnúc právoplatnosťou rozsudku, od 01.04.2014 si túto povinnosť riadne neplnil a tak do 30.06.2014 dlhoval na výživnom sumu vo výške 800,- Eur, 

lebo zanikla trestnosť činu.

Odôvodnenie:
Poverený príslušník Obvodného oddelenia Policajného zboru XXXXX uznesením sp. zn. XXXXX zo dňa 04.02.2014 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 29.04.2014  podľa § 206 odsek 1 Trestného poriadku vzniesol obvinenie  XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonanom skrátenom vyšetrovaní predložil vyšetrovací spis prokurátorovi spolu s návrhom na zastavenie trestného stíhania.
Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a) Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že skutok sa stal, je trestným činom a osobou páchateľa je XXXXX, pričom poukazujem na zápisnice o výsluchoch svedkyne XXXXX a listinné dôkazy nachádzajúce sa vo vyšetrovacom spise. Z uvedených dôkazov vyplýva, že obvinený XXXXX riadne neprispieval na výživu svojej dcéry maloletej XXXXX od 01.04.2013 a ku dňu 30.06.2014 dlhoval na jej výživnom do rúk jej matky sumu vo výške 800,- Eur, pričom počas celého stíhaného obdobia pracoval v XXXXX
XXXXX v zápisnici o výsluchu dňa 24.06.2014 č.l. 15 uviedla, že obvinený XXXXX si splnil vyživovaciu povinnosť dňa 24.06.2014, kedy jej poslal zameškané výživné vo výške 800,- Eur a to za obdobie od 01.04.2014 do konca júna 2014, čím považuje dlh za toto obdobie za vyrovnaný. Neplnenie vyživovacej povinnosti v predmetnom období nemalo nepriaznivé následky na dieťa.
Na č.l. 9 sa nachádza príkaz na úhradu sumy 800,- Eur s dátumom splatnosti 23.06.2014.
Okrem toho svedkyňa XXXXX v zápisnici o výsluchu dňa 13.06.2014 č.l. 19-23 uviedla, že obvinený XXXXX na výživu maloletej XXXXX prispel v januári 2014 sumou 100,- Eur, vo februári 2014 sumou 100,- Eur, v marci 2014 sumou 100,- Eur, v apríli 2014 sumou 120,- Eur, v máji 2014 sumou 115,- Eur a v júni (09.06.) 2014 sumou 165,- Eur. Na č.l. 24-25 sa nachádzajú výpisy z účtu preukazujúce niektoré z uvedených platieb.   
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.04.2013 do 30.06.2014 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka